Številka: 0611-9/2024/16

Datum: 15. 5. 2024

Na podlagi 43b. člena Zakona o sistemu plač v javnem sektorju (ZSPJS)[[1]](#footnote-1) izdaja inšpektorica mag. Marija Tancek, **v postopku inšpekcijskega nadzora v Psihiatrični bolnišnici Vojnik, Celjska cesta 37, Vojnik**, ki jo zastopa v. d. direktor █, naslednji

**Z A P I S N I K**

**O INŠPEKCIJSKEM NADZORU**

Vsebina

[I. Inšpekcijski nadzor 2](#_Toc166647780)

[II. Razlog inšpekcijskega nadzora 2](#_Toc166647781)

[III. Ugotovitve inšpektorice 2](#_Toc166647782)

[III. 1 Dejstva 2](#_Toc166647783)

[III. 1. 1 Pojasnila javnega zavoda 2](#_Toc166647784)

[III. 1. 2 █ 3](#_Toc166647785)

[III. 1. 3 █ 4](#_Toc166647786)

[III. 1. 3 █ 5](#_Toc166647787)

[III. 2 Pravna podlaga 6](#_Toc166647788)

[III. 2. 1 Uvrščanje delovnih mest in nazivov v plačne razrede 6](#_Toc166647789)

[II. 2. 2 Odprava plačnega stropa 7](#_Toc166647790)

[III. 3 Ugotovitve inšpektorice 8](#_Toc166647791)

[IV. Ukrepi inšpektorice 10](#_Toc166647792)

[V. Pouk o pravnem sredstvu 10](#_Toc166647793)

# I. Inšpekcijski nadzor

Inšpektorica mag. Marija Tancek, inšpektorica višja svetnica, je v javnem zavodu Psihiatrična bolnišnica Vojnik (javni zavod) opravila inšpekcijski nadzor na podlagi določb ZSPJS.

Inšpekcijski nadzor je inšpektorica opravila 7. 5. 2024 v prostorih Inšpektorata za javni sektor, Tržaška 21, Ljubljana, in istega dne izdala Osnutek Zapisnika o inšpekcijskem nadzoru. Osnutek zapisnika je bil posredovan javnemu zavodu v izjasnitev. Javni zavod je sporočil[[2]](#footnote-2), da se z vsebino v celoti strinja.

# II. Razlog inšpekcijskega nadzora

Inšpektorica je skladno z Načrtom dela tukajšnjega inšpektorata opravila sistemski nadzor nad uvrščanjem v plačne razrede po odpravi plačnega stropa (nad 57. plačnim razredom) pri treh javni uslužbencih javnega zavoda.

# III. Ugotovitve inšpektorice

Inšpektorica je v okviru svojih pristojnosti opravila nadzor nad uvrstitvijo javnih uslužbencev: █, █in █v plačne razrede in izplačili osnovnih plač za obdobje marec-december 2023.

Javni zavod je bil pozvan k dostavi vse za zadevo pomembne dokumentacije.

Ustanovitelj javnega zavoda je Republika Slovenija. Funkcijo direktorja od 1. 6. 2022 opravlja █.[[3]](#footnote-3)

### III. 1 Dejstva

### ****III. 1. 1 Pojasnila javnega zavoda****

Javni zavod je pojasnil[[4]](#footnote-4), da so vsi trije kontrolirani javni uslužbenci zaposleni na delovnem mestu višji zdravnik specialist PPD3 (E018025) in od 1. 4. 2023 imeli določen 59. plačni razred (█ in █) oz. 58. plačni razred (█). Za morebitno delo v urgentni (specialistični) ambulanti pa so bili uvrščeni na delovno mesto višji zdravnik specialist PPD1 (specialistična ambulanta) (E018023). V specialistični urgentni ambulanti so v letu 2023 delali le 2x (█) oz. 8x (█ in █).

Od 1. 3. 2023 se je v javnem zavodu spremenil način zagotavljanja neprekinjenega zdravstvenega varstva – ukinila so se dežurna delovna mesta, nadomestilo ga je izvajanje neprekinjenega zdravstvenega varstva v okviru polnega delovnega časa in dela preko polnega delovnega časa.

Javni zavod je predložil tudi Akt o spremembi in dopolnitvi sistemizacije delovnih mest javnega zavoda z dne 26. 1. 2023 (sprejet zaradi uskladitve opisov nekaterih delovnih mest s predpisi in zaradi uskladitve uvrstitev delovnih mest in nazivov v plačne razrede s kolektivnimi pogodbami in predpisi) in Akt o spremembi in dopolnitvi sistemizacije delovnih mest javnega zavoda z dne 4. 4. 2023 (črtanje dežurne službe in dežurnih delovnih mest ter dodajanje naloge: »- izvajanje neprekinjenega zdravstvenega varstva pri določenih delovnih mestih).

Javni zavod je nadalje pojasnil[[5]](#footnote-5), da je z vsemi zdravniki sredi februarja 2023 sklenil anekse k pogodbam o zaposlitvi, pri čemer je za delo na odprtih oddelkih določil plačilo po delovnem mestu višji zdravnik PPD3 ter za morebitno delo v urgentni (specialistični) ambulanti plačilo po delovnem mestu višji zdravnik specialist PPD1.

Javni uslužbenci na delovnem mestu višji zdravnik specialist PPD3 izvajajo tudi neprekinjeno zdravstveno varstvo.

Po odpravi dežurstva in uvedbi neprekinjenega zdravstvenega varstva s 1. 3. 2023 je javni zavod naredil sistemsko napako in ni poskrbel za črtanje določb o plači v pogodbah o zaposlitvi, ki se nanašajo na delovno mesto višji zdravnik specialist PPD1 (specialistična urgentna ambulanta) za morebitno delo v urgentni (specialistični) ambulanti. Javnim uslužbencem je bilo tako pomotoma oz. napačno plačano delo: za višji zdravnik specialist PPD1 namesto za višji zdravnik specialist PPD3. Vodstvo javnega zavoda je ob tej ugotovitvi takoj pristopilo k odpravi napake. Vsem javnim uslužbencem, ki imajo sklenjene pogodbe o zaposlitvi na delovnih mestih PPD3 (višji zdravnik specialist PPD3 – vodja, višji zdravnik specialist PPD3, zdravnik specialist PPD3 in zdravnik specializant II PPD3) je posredovalo pisno obvestilo o ugotovitvi neskladnosti določb v pogodbi o zaposlitvi. Pisnemu obvestilu je bil priložen nov aneks k pogodbi o zaposlitvi, v katerem se je črtala določitev plačila po delovnem mestu višji zdravnik specialist PPD1 za morebitno delo v specialistični (urgentni) ambulanti z veljavnostjo od 1. 4. 2024 dalje.

Vsi kontrolirani javni uslužbenci v skladu s pogodbami o zaposlitvi opravljajo delo na odprtih oddelkih, za kar jim pripada plačilo po delovnem mestu višji zdravnik specialist PPD3. Zaradi pomanjkanja zdravnikov specialistov psihiatrije:

* Nimajo zaposlenega zdravnika specialista psihiatrije, ki bi opravljal delo samo o urgentni (specialistični) ambulanti, pri čemer bi mu pripadlo plačilo po delovnem mestu višji zdravnik specialist PPD1.
* Je z zdravniki dogovorjeno, da delo v urgentni (specialistični) ambulanti opravljajo vsi zdravniki specialisti psihiatrije, ki so zaposleni v javnem zavodu. Vodja specialističnih ambulant v sodelovanju s strokovno direktorico pripravi mesečni razpored dela zdravnikov v specialistični (urgentni) ambulanti. Razpored je pripravljen tako, da zdravniki opravljajo delo praviloma enkrat mesečno. Delo opravljajo tako, da so na dan razporeda v prostorih urgentne ambulante od 8.00 do 16.00 ter obravnavajo in sprejemajo vse urgentne paciente.

### ****III. 1. 2 █****

Javna uslužbenka je imela v letu 2023 pogodbo o zaposlitvi:[[6]](#footnote-6)

* Sklenjeno za delovno mesto višji zdravnik specialist PPD3 – vodja oddelka C (E018025) (razpon PR: 52-57), na katerem je imela na podlagi doseženih pet napredovanj določen 57. plačni razred.
* Za čas opravljanja dežurstva je bilo v pogodbi o zaposlitvi določeno plačilo v višini vrednosti 50. plačnega razreda, ki je določen za dežurno delovno mesto zdravnik specialist PPD1 (E018019) (razpon PR: 50-57).

Od 1. 4. 2023 je bil zaradi zvišane uvrstitve delovnih mest v plačne razrede:[[7]](#footnote-7)

* Javni uslužbenki na delovnem mestu višji zdravnik specialist PPD3 – vodja oddelka C (E018025) (razpon PR: 54-64) na podlagi doseženih pet napredovanj določen 59. plačni razred.
* Javni uslužbenki je bilo za morebitno delo v urgentni (specialistični) ambulanti določeno novo delovno mesto: višji zdravnik specialist PPD1 (E018023) (razpon 57-66), na katerem je imela na podlagi doseženih pet napredovanj določen 62. plačni razred.
* Za čas opravljanja dežurstva je bilo določeno plačilo v višini vrednosti 55. plačnega razreda, ki je določen za dežurno delovno mesto zdravnik specialist PPD1 (E018019) (razpon PR: 55-65). S 1. 3. 2023 (torej za nazaj) je bila ta določba spremenjena, tako da javni uslužbenki v času 24-urnega zagotavljanja zdravstvene dejavnosti pripada plačilo po plačnem razredu na delovnem mestu višji zdravnik specialist PPD3 – vodja z doseženimi napredovanji s polnimi dodatki za manj ugoden delovni čas.

Od 1. 12. 2023 je bil zaradi izpolnjenih pogojev za napredovanje za dva plačna razreda:[[8]](#footnote-8)

* Javni uslužbenki na delovnem mestu višji zdravnik specialist PPD3 – vodja oddelka C (E018025) (razpon PR: 54-64) na podlagi doseženih sedem napredovanj določen 61. plačni razred.
* Javni uslužbenki je bilo za morebitno delo v urgentni (specialistični) ambulanti določeno delovno mesto: višji zdravnik specialist PPD1 (E018023) (razpon 57-66), na katerem je imela na podlagi doseženih sedem napredovanj določen 64. plačni razred.

S 1. 4. 2024 so bile črtane določbe aneksov k pogodbi o zaposlitvi, ki so določale plačo za delovno mesto višji zdravnik specialist PPD1 (E018023) za morebitno delo v urgentni (specialistični) ambulanti.[[9]](#footnote-9)

Javni uslužbenki je bila osnovna plača za marec-december obračunana in izplačana:[[10]](#footnote-10)

* Za delovno mesto višji zdravnik specialist PPD3 (E018025) in 57. plačni razred. (3/23)
* Za delovno mesto višji zdravnik specialist PPD3 (E018025) in 59. plačni razred. (4/23-11/23)
* Za delovno mesto višji zdravnik specialist PPD3 (E018025) in 61. plačni razred. (12/23)
* Za delovno mesto višji zdravnik specialist PPD1 (E018023) in 62. plačni razred. (8/23: 8 ur rednega dela).

### ****III. 1. 3 █****

Javna uslužbenka je imela v letu 2023 pogodbo o zaposlitvi:[[11]](#footnote-11)

* Sklenjeno za delovno mesto višji zdravnik specialist PPD3 – vodja specialistične ambulante (E018025) (razpon PR: 52-57), na katerem je imela na podlagi doseženih pet napredovanj določen 57. plačni razred.
* Za čas opravljanja dežurstva je bilo v pogodbi o zaposlitvi določeno plačilo v višini vrednosti 50. plačnega razreda, ki je določen za dežurno delovno mesto zdravnik specialist PPD1 (E018019) (razpon PR: 50-57).

Od 1. 4. 2023 je bil zaradi zvišane uvrstitve delovnih mest v plačne razrede:[[12]](#footnote-12)

* Javni uslužbenki na delovnem mestu višji zdravnik specialist PPD3 – vodja specialistične ambulante (E018025) (razpon PR: 54-64) na podlagi doseženih pet napredovanj določen 59. plačni razred.
* Javni uslužbenki je bilo za morebitno delo v urgentni (specialistični) ambulanti določeno novo delovno mesto: višji zdravnik specialist PPD1 (E018023) (razpon 57-66), na katerem je imela na podlagi doseženih pet napredovanj določen 62. plačni razred.
* Za čas opravljanja dežurstva je bilo določeno plačilo v višini vrednosti 55. plačnega razreda, ki je določen za dežurno delovno mesto zdravnik specialist PPD1 (E018019) (razpon PR: 55-65).

Od 1. 12. 2023 je bil zaradi izpolnjenih pogojev za napredovanje za dva plačna razreda:[[13]](#footnote-13)

* Javni uslužbenki na delovnem mestu višji zdravnik specialist PPD3 – vodja oddelka C (E018025) (razpon PR: 54-64) na podlagi doseženih sedem napredovanj določen 61. plačni razred.
* Javni uslužbenki je bilo za morebitno delo v urgentni (specialistični) ambulanti določeno delovno mesto: višji zdravnik specialist PPD1 (E018023) (razpon 57-66), na katerem je imela na podlagi doseženih sedem napredovanj določen 64. plačni razred.

S 1. 4. 2024 so bile črtane določbe aneksov k pogodbi o zaposlitvi, ki so določale plačo za delovno mesto višji zdravnik specialist PPD1 (E018023) za morebitno delo v urgentni (specialistični) ambulanti.[[14]](#footnote-14)

Javni uslužbenki je bila osnovna plača za marec-december obračunana in izplačana:[[15]](#footnote-15)

* Za delovno mesto višji zdravnik specialist PPD3 (E018025) in 57. plačni razred. (3/23)
* Za delovno mesto višji zdravnik specialist PPD3 (E018025) in 59. plačni razred. (4/23-11/23)
* Za delovno mesto višji zdravnik specialist PPD3 (E018025) in 61. plačni razred. (12/23)
* Za delovno mesto zdravnik specialist (E018019) in 50. plačni razred.
* Za delovno mesto višji zdravnik specialist PPD1 (E018023) in 62. plačni razred. (4-5/23 in 7-9/23: po 8 ur rednega dela).

### ****III. 1. 3 █****

Javni uslužbenec je imel v letu 2023 pogodbo o zaposlitvi:[[16]](#footnote-16)

* Sklenjeno za delovno mesto višji zdravnik specialist PPD3 (E018025) (razpon PR: 52-57), na katerem je imel na podlagi doseženih štirih napredovanj določen 56. plačni razred.
* Za čas opravljanja dežurstva je bilo v pogodbi o zaposlitvi določeno plačilo v višini vrednosti 50. plačnega razreda, ki je določen za dežurno delovno mesto zdravnik specialist PPD1 (E018019) (razpon PR: 50-57).

Od 1. 4. 2023 je bil zaradi zvišane uvrstitve delovnih mest v plačne razrede:[[17]](#footnote-17)

* Javnemu uslužbencu na delovnem mestu višji zdravnik specialist PPD3 (E018025) (razpon PR: 54-64) na podlagi doseženih štirih napredovanj določen 58. plačni razred.
* Javnemu uslužbencu je bilo za morebitno delo v urgentni (specialistični) ambulanti določeno novo delovno mesto: višji zdravnik specialist PPD1 (E018023) (razpon 57-66), na katerem je imel na podlagi doseženih štirih napredovanj določen 61. plačni razred.
* Za čas opravljanja dežurstva je bilo določeno plačilo v višini vrednosti 55. plačnega razreda, ki je določen za dežurno delovno mesto zdravnik specialist PPD1 (E018019) (razpon PR: 55-65). S 1. 3. 2023 (torej za nazaj) je bila ta določba spremenjena, tako da javnemu uslužbencu v času 24-urnega zagotavljanja zdravstvene dejavnosti pripada plačilo po plačnem razredu na delovnem mestu višji zdravnik specialist PPD3 z doseženimi napredovanji s polnimi dodatki za manj ugoden delovni čas.

S 1. 4. 2024 je bila črtane določba aneksa k pogodbi o zaposlitvi, ki je določala plačo za delovno mesto višji zdravnik specialist PPD1 (E018023) za morebitno delo v urgentni (specialistični) ambulanti.[[18]](#footnote-18)

Javnemu uslužbencu je bila osnovna plača za marec-december obračunana in izplačana:[[19]](#footnote-19)

* Za delovno mesto višji zdravnik specialist PPD3 (E018025) in 56. plačni razred. (3/23)
* Za delovno mesto višji zdravnik specialist PPD3 (E018025) in 58. plačni razred. (4/23-12/23)
* Za delovno mesto višji zdravnik specialist PPD1 (E018023) in 57. plačni razred. (3/23: osem ur rednega dela)
* Za delovno mesto višji zdravnik specialist PPD1 (E018023) in 61. plačni razred. (6/23: 8 ur, 7/23: 16 ur, 8-9/23 in 11/23: po 8 ur; gre za ure rednega dela)

### III. 2 Pravna podlaga

### ****III. 2. 1 Uvrščanje delovnih mest in nazivov v plačne razrede****

Za uvrščanje delovnih mest in nazivov v plačne razrede v plačni skupini E velja pravilo določeno v drugem odstavku 13. člena **ZSPJS**, ki določa, da se delovna mesta oziroma nazivi v plačnih skupinah D, E, F, G, H, J in K ter v plačnih podskupinah C1, C2, C3, C5 in C6 uvrščajo v plačne razrede s kolektivno pogodbo dejavnosti, v plačni skupini C4 z uredbo in v plačni skupini I z uredbo ali s kolektivnimi pogodbami.

Nadalje četrti odstavek 13. člena ZSPJS določa, da se delovna mesta oziroma nazivi v sistemizacijah uvrščajo v plačne razrede v skladu z uvrstitvijo v kolektivni pogodbi za javni sektor in kolektivno pogodbo, ki velja za uporabnika proračuna. Če je v sistemizaciji predvideno delovno mesto oziroma naziv, ki ga ureja kolektivna pogodba za drugo dejavnost, se v sistemizaciji upošteva uvrstitev v plačni razred iz te kolektivne pogodbe. Izjema so delovna mesta javnih uslužbencev v javnem zavodu RTV Slovenija, ki se uvrščajo v plačne razrede s kolektivno pogodbo, ki jo skleneta v imenu delodajalca generalni direktor javnega zavoda in v imenu delojemalcev reprezentativni sindikati v javnem zavodu (5. odst. 13. člena ZSPJS) in delovna mesta in nazivi v obveščevalnih in varnostnih službah, ki niso uvrščeni v plačne razrede s kolektivno pogodbo dejavnosti, ampak se uvrščajo v plačne razrede s splošnim aktom organa, h kateremu da soglasje vlada. Akt se ne objavi (6. odst. 13. člena ZSPJS). Iz navedenega izhaja, da se delovna mesta v plačnih skupinah D, E, F, G, H, J in K ter v plačnih podskupinah C1, C2, C3, C5 in C6 v plačne razrede uvrščajo najprej s kolektivnimi pogodbami, šele nato z aktom o sistemizaciji, pri čemer delodajalec oz. proračunski uporabnik v aktu o sistemizaciji delovnih mest ne sme sistemizirati delovnega mesta, ki ni določeno v ustrezni kolektivni pogodbi ali drugem aktu iz tretjega odstavka 7. člena ZSPJS (četrti odstavek 7. člena ZSPJS). Ravnanje delodajalca pri določitvi plač posameznega javnega uslužbenca ureja 3. člen ZSPJS. Na podlagi drugega odstavka 3. člena ZSPJS se plača določi s pogodbo o zaposlitvi, odločbo oziroma sklepom, tako da se v pogodbi, odločbi oziroma sklepu določi pravna podlaga za določitev plače in posameznih delov plače, plačni razred in druge sestavine plače v skladu z ZSPJS, predpisi in drugimi akti, izdanimi na njihovi podlagi ter kolektivnimi pogodbami, višino posameznih elementov plače na dan sklenitve pogodbe, izdaje sklepa oziroma odločbe in usklajevanja plače. V tretjem odstavku istega člena je določeno, da se v pogodbi o zaposlitvi, odločbi oziroma sklepu javnemu uslužbencu in funkcionarju ne sme določiti plače v drugačni višini, kot je določena z zakonom, predpisi in drugimi akti, izdanimi na njihovi podlagi ter kolektivnimi pogodbami. V petem odstavku istega člena pa je določeno, da če je določilo o plači v pogodbi o zaposlitvi, odločbi oziroma sklepu v nasprotju s tretjim odstavkom tega člena, se uporabljajo določbe zakonov, predpisov in drugih aktov, izdanih na njihovi podlagi ter kolektivnimi pogodbami, s katerimi je določena plača javnega uslužbenca ali funkcionarja, kot sestavni del te pogodbe, odločbe ali sklepa.

V obravnavani zadevi so v skladu z 2. točko Dogovora o ukrepih na področju plač in drugih stroškov dela v javnem sektorju za leti 2022 in 2023 (Uradni list RS, št. 136/22) ter realizacije 2., 3., 4. in 9. člena Sporazuma o razreševanju stavkovnih zavez in o realizaciji Dogovora o nujnih ukrepih na področju plač v dejavnosti zdravstva in socialnega varstva in nadaljevanju pogajanj stranke kolektivne pogodbe dne 22. 12. 2022 sprejele **Aneks h** **Kolektivni pogodbi za dejavnost zdravstva in socialnega varstva Slovenije** (Uradni list RS, št. 165/22) s Popravkom (Uradni list RS, št. 21/23) (v nadaljevanju: kolektivna pogodba), s čimer so se dogovorile za spremembo uvrstitev delovnih mest in nazivov. Med drugim so se dogovorile za uvrstitev delovnih mest in nazivov plačne podskupine E1 v plačne razrede, ki se uporablja od 1. januarja 2023 do 31. marca 2023, in za uvrstitev delovnih mest in nazivov plačne podskupine E1 v plačne razrede, ki se uporablja od 1. 4. 2023. S spremembo kolektivne pogodbe je prišlo do uvrščanja delovnih mest v višje plačne razrede.

ZSPJS ne vsebuje pravil, ki bi določala ravnanje delodajalca v primerih, ko zaradi spremembe kolektivne pogodbe pride zgolj do uvrstitve delovnih mest v višje plačne razrede. Vrhovno sodišče Republike Slovenije je v sodbi opr. št. **VIII Ips 77/2019 z dne 12. 5. 2020** zavzelo stališče, da ker je pri tožniku z izvedbo Stavkovnega sporazuma prišlo zgolj do preimenovanja delovnega mesta in dviga izhodiščnega plačnega razreda delovnega mesta za tri plačne razrede (iz 35. na 38. plačni razred), nova določitev plačnega razreda ni odvisna od razlage zakonskih določb o „prenosu“ plačnih razredov napredovanj, kot veljajo in se uporabljajo za primer premestitve na drugo delovno mesto. Toženka bi morala izvesti zgolj preračun doseženih napredovanj glede na novo določeni izhodiščni plačni razred tožnikovega delovnega mesta. V isti sodbi je podana še ugotovitev sodišča, da način določitve plačnega razreda javnega uslužbenca v takšnem primeru ni urejen v preostalih določbah ZSPJS, niti v samem Stavkovnem sporazumu.

### ****II. 2. 2 Odprava plačnega stropa****

Z Zakonom o spremembah in dopolnitvah Zakona o sistemu plač v javnem sektorju (Uradni list
RS, št. 139/22; v nadaljevanju: **ZSPJS-AA**) je zakonodajalec črtal drugi odstavek 7. člena, s čimer je odpravil omejitev, ki je določala, da je v plačnih podskupinah od C1 do J3 na delovnih mestih in v nazivih mogoče doseči največ 57. plačni razred. V 12. členu ZSPJS-AA je določeno, da se spremenjeni 7. člen zakona in nova Priloga 3 zakona začneta uporabljati 1. aprila 2023, do takrat pa se uporabljata drugi odstavek 7. člena in Priloga 3 Zakona o sistemu plač v javnem sektorju (Uradni list RS, št. 108/09 – uradno prečiščeno besedilo, 13/10, 59/10, 85/10, 107/10, 35/11 – ORZSPJS49a, 27/12 – odl. US, 40/12 – ZUJF, 46/13, 25/14 – ZFU, 50/14, 95/14 – ZUPPJS15, 82/15, 23/17 – ZDOdv, 67/17, 84/18 in 204/21). V 9. členu v prehodnih in končnih določbah je določil, da lahko javni uslužbenci v skladu s spremenjenim 7. členom zakona napredujejo za en ali dva plačna razreda, ko izpolnijo pogoje za napredovanje v višji plačni razred po začetku uporabe spremenjenega 7. člena zakona.

**Ministrstvo za javno upravo je v pojasnilih št. 0100-118/2023/2 z dne 15. 2. 2023** podalo mnenje, da odprava t.i. stropa ne vpliva na pogoje za napredovanje javnih uslužbencev v višji plačni razred, ki so določeni v 17. členu ZSPJS in Uredbi o napredovanju javnih uslužbencev v plačne razrede[[20]](#footnote-20) oziroma v splošnih aktih, ki so bili sprejeti na podlagi tretjega do petega odstavka 17. člena ZSPJS. Prav tako odprava t.i. stropa ne vpliva na datum napredovanja javnih uslužbencev v višji plačni razred. Navedeno pomeni, da bodo lahko javni uslužbenci, pod predpostavko, da bodo izpolnjeni pogoji za napredovanje v višji plačni razred (potek vsaj triletnega napredovalnega obdobja, ki teče od zadnjega napredovanja in pridobitev treh ustreznih ocen) prvič lahko napredovali v višji plačni razred, ki presega 57. plačni razred, 1. decembra 2023. Tudi tisti javni uslužbenci, ki so že daljše časovno obdobje uvrščeni v 57. plačni razred in imajo pridobljenih več ocen delovne uspešnosti, bodo lahko prvič napredovali s 1. decembrom 2023, in sicer za en ali dva plačna razreda. Pri tem se v primeru večjega števila ocen delovne uspešnosti upoštevajo tri najugodnejše ocene v obdobju od zadnjega napredovanja (smiselno kot to določa četrti odstavek 5. člena Uredbe).

Podatki iz **Kolektivne pogodbe za dejavnost zdravstva in socialnega varstva Slovenije** (KPDZSV) oz. **Kataloga funkcij, delovnih mest in nazivov**[[21]](#footnote-21):

višji zdravnik specialist PPD3 (E018025): 

višji zdravnik specialist PPD1 (E018023): 

zdravnik specialist PPD1 (E018019): 

### III. 3 Ugotovitve inšpektorice

Vsem trem javnim uslužbencem je bil ***s 1. 4. 2023 na njihovem delovnem mestu višji zdravnik specialist PPD3 opravljen zgolj preračun doseženih napredovanj glede na nov, zvišani izhodiščni plačni razred delovnega mesta, kar je pravilno.***

Ob tem se je javnim uslužbencem glede na ukinitev dežurnih delovnih mest[[22]](#footnote-22) zaradi morebitnega dela v urgentni (specialistični) ambulanti določilo dodatno delovno mesto, ki ga predtem niso imeli določenega: višji zdravnik specialist PPD1. Na tem delovnem mestu je bila pri vseh treh javnih uslužbencih osnovna plača določena glede na napredovanja in nov, zvišan izhodiščni plačni razred delovnega mesta.

Delo v urgentni (specialistični) ambulanti javni uslužbenci opravljajo na podlagi razporeda dela v ambulanti za nujna stanja. Iz pojasnil javnega zavoda, mesečnih razporedov dela v ambulanti za nujna stanja za leto 2023 in predloženih plačnih list je razvidno, da delo v urgentni (specialistični) ambulanti posamezni javni uslužbenci opravljajo le nekajkrat letno in v okviru rednega delovnega časa (8 ur rednega dela). Delo v urgentni (specialistični) ambulanti opravlja samo en javni uslužbenec hkrati, in samo »dopoldan« (8.00-16.00).[[23]](#footnote-23)

Javni zavod je pojasnil, da so od 1. 3. 2023 do 31. 3. 2024 vsi kontrolirani javni uslužbenci izvajali delo v urgentni (specialistični) ambulanti na delovnem mestu višji zdravnik specialist PPD1, od 1. 4. 2024 pa bodo delo v urgentni (specialistični) ambulanti opravljali po svojem osnovnem delovnem mestu višji zdravnik specialist PPD3 (tj. višji zdravnik specialist PPD3 – vodja oddelka C, višji zdravnik specialist PPD3 – vodja specialistične ambulante in višji zdravnik specialist PPD3).

Glede obračuna 8 ur rednega dela na delovnem mestu višji zdravnik specialist PPD1 za 57. plačni razred za marec 2023 pri █ je javni zavod pojasnil, da je šlo za nepravilen obračun po krivdi delodajalca. Pravilen bi bil obračun 8 ur rednega dela na delovnem mestu višji zdravnik specialist PPD3 za 56. plačni razred (plačni razred javnega uslužbenca z doseženimi napredovanji).

Inšpektorica ugotavlja, da ***bi za delo v urgentni (specialistični) ambulanti javni uslužbenci že od 1. 3. 2023 (in ne šele od 1. 4. 2024) morali prejeti plačilo za svoje siceršnje, osnovno delovno mesto višji zdravnik specialist PPD3*** (in ne za delovno mesto višji zdravnik specialist PPD1[[24]](#footnote-24)). Upoštevati je treba dejstvo, da pogodbe o zaposlitvi od 1. 3. 2023 izrecno navajajo, da javnim uslužbencem v času 24-urnega zagotavljanja zdravstvene dejavnosti, ki vključuje izvajanje rednega programa zdravstvene dejavnosti ter izvajanje neprekinjene nujne medicinske pomoči v okviru polnega delovnega časa in dela preko polnega delovnega časa, pripada plačilo po plačnem razredu na delovnem mestu višji zdravnik specialist PPD3 z doseženimi napredovanji s polnimi dodatki za manj ugoden delovni čas. Poleg tega že sistemizacija določa, da na svojem delovnem mestu višji zdravnik specialist PPD3 javni uslužbenci izvajajo tudi neprekinjeno zdravstveno varstvo.

Javni uslužbenci bi morali biti plačani za delo po delovnem mestu višji zdravnik specialist PPD3 tudi iz razloga, ker ***javni zavod ni spoštoval določb KPDZSV o kriterijih za razvrščanje zdravnikov na delovna mesta z oznako PPD1***.[[25]](#footnote-25) Na ta delovna mesta se lahko med drugim razvrstijo zdravniki, ki opravljajo pretežno urgentno službo. Kontrolirani javni uslužbenci temu pogoju niso zadostili, saj so urgentno službo opravljali po pojasnilih javnega zavoda v letu 2023 le dvakrat (█) oz. osemkrat (█in █), načeloma pa jo zdravniki javnega zavoda opravljajo enkrat mesečno, in sicer kot osem ur rednega dela. Zdravniki, ki poleg ali ob delu v ambulanti oziroma bolnišničnem oddelku opravljajo tudi urgentno službo, se skladno s KPDZSV razvrstijo na delovna mesta z oznako PPD3. To pa so siceršnja, osnovna delovna mesta treh kontroliranih javnih uslužbencev in morajo biti javni uslužbenci za delo v urgentni službi torej plačani po siceršnjem, osnovnem delovnem mestu višji zdravnik specialist PPD3.

# IV. Ukrepi inšpektorice

Posebnih ukrepov inšpektorica ne odreja, saj je javni zavod nepravilnosti pri določanju in plačevanju dela vseh zdravnikov specialistov v urgentni (specialistični) ambulanti s 1. 4. 2024 odpravil že sam, in sicer potem, ko je bil v okviru tega inšpekcijskega postopka seznanjen z neskladjem pri določanju oziroma plačilu dela zdravnikov specialistov v urgentni službi.

Glede na Razlago veljavnega 3a. člena ZSPJS v povezavi z odločitvijo Vrhovnega sodišča RS, opr. št. VIII Ips 256/2016 (dopis MJU, št. 0100-219/2017/1, z dne 4. 4. 2017) inšpektorica vračila neupravičeno izplačanih zneskov plač ne odreja.

# V. Pouk o pravnem sredstvu

Predstojnik lahko poda ugovor zoper ta zapisnik v roku osmih dni po vročitvi zapisnika. Pisni ugovor se lahko vloži neposredno pri Inšpektoratu za javni sektor, Tržaška 21, 1000 Ljubljana ali pošlje priporočeno po pošti. O ugovoru bo odločil minister za javno upravo.

Na podlagi 23. člena Zakona o upravnih taksah za ugovor zoper ta zapisnik ni treba plačati upravne takse.

 *Mag. Marija Tancek*

 *inšpektorica višja svetnica*

Poslano:

1. Psihiatrična bolnišnica Vojnik, v. d. direktor █: tajnistvo@pb-vojnik.si
2. Ministrstvo za zdravje: gp.mz@gov.si
3. Ministrstvo za javno upravo, minister █: gp.mju@gov.si
1. Uradni list RS, št. 108/09 - uradno prečiščeno besedilo, 107/09 - odl. US, 98/09 - ZIUZGK, 13/10, 59/10, 85/10, 94/10 - ZIU, 107/10, 35/11 - ORZSPJS49a, 110/11 - ZDIU12, 27/12 - odl. US, 40/12 - ZUJF, 104/12 - ZIPRS1314, 46/13, 46/13 - ZIPRS1314-A, 101/13 - ZIPRS1415, 50/14, 25/14 - ZFU, 95/14 - ZUPPJS15, 82/15, 90/15 - ZUPPJS16, 88/16 - ZUPPJS17, 23/17 - ZDOdv, 67/17, 84/18, 75/19 - ZUPPJS2021, 49/20 - ZIUZEOP, 61/20 - ZIUZEOP-A, 152/20 - ZZUOOP, 175/20 - ZIUOPDVE, 15/21 - ZDUOP, 112/21 - ZNUPZ, 206/21 - ZDUPŠOP, 204/21, 17/22 - skl. US, 52/22 - odl. US, 139/22, 72/23 - odl. US. [↑](#footnote-ref-1)
2. Dopis v. d. direktorja █z dne 14. 5. 2024. [↑](#footnote-ref-2)
3. Podatki Poslovnega registra Slovenije na dan izdaje Osnutka Zapisnika o inšpekcijskem nadzoru. [↑](#footnote-ref-3)
4. Dopis v. d .direktorja █z dne 12. 3. 2024. [↑](#footnote-ref-4)
5. Dopis v. d. direktorja █z dne 23. 4. 2024. [↑](#footnote-ref-5)
6. Pogodba o zaposlitvi z dne 29. 9. 2017 z aneksom št. 1 z dne 19. 3. 2018. [↑](#footnote-ref-6)
7. Aneks št. 2 k pogodbi o zaposlitvi z dne 15. 2. 2023 in aneks št. 3 k pogodbi o zaposlitvi z dne 4. 4. 2023. [↑](#footnote-ref-7)
8. Aneks št. 4 k pogodbi o zaposlitvi z dne 19. 10. 2023. [↑](#footnote-ref-8)
9. Aneks št. 5 k pogodbi o zaposlitvi z dne 17. 4. 2024 s pripadajočim obvestilom o ugotovitvi neskladnosti določb v pogodbi o zaposlitvi oz. aneksu k pogodbi o zaposlitvi. [↑](#footnote-ref-9)
10. Razvidno iz plačilnih list. [↑](#footnote-ref-10)
11. Pogodba o zaposlitvi z dne 28. 12. 2018. [↑](#footnote-ref-11)
12. Aneks št. 1 k pogodbi o zaposlitvi z dne 15. 2. 2023 in aneks št. 2 k pogodbi o zaposlitvi z dne 4. 4. 2023. [↑](#footnote-ref-12)
13. Aneks št. 2 k pogodbi o zaposlitvi z dne 19. 10. 2023. [↑](#footnote-ref-13)
14. Aneks št. 3 k pogodbi o zaposlitvi z dne 17. 4. 2024 s pripadajočim obvestilom o ugotovitvi neskladnosti določb v pogodbi o zaposlitvi oz. aneksu k pogodbi o zaposlitvi. [↑](#footnote-ref-14)
15. Razvidno iz plačilnih list. [↑](#footnote-ref-15)
16. Pogodba o zaposlitvi z dne 21. 7. 2022. [↑](#footnote-ref-16)
17. Aneks št. 1 k pogodbi o zaposlitvi z dne 15. 2. 2023. [↑](#footnote-ref-17)
18. Aneks št. 4 k pogodbi o zaposlitvi z dne 17. 4. 2024 s pripadajočim obvestilom o ugotovitvi neskladnosti določb v pogodbi o zaposlitvi oz. aneksu k pogodbi o zaposlitvi. [↑](#footnote-ref-18)
19. Razvidno iz plačilnih list. [↑](#footnote-ref-19)
20. Uradni list RS, št. 51/08, 91/08, 113/09, 22/19 in 121/21. [↑](#footnote-ref-20)
21. URL: <https://www.gov.si/teme/placni-sistem/>, dostop na dan izdaje Osnutka Zapisnika o inšpekcijskem nadzoru. [↑](#footnote-ref-21)
22. Skladno s šestim odstavkom 32. člena ZSPJS je plačilo dežurstva pogojevano s posebnimi delovnimi mesti, namenjenimi opravljanju dežurstva. Dežurstvo predstavlja zgolj posebno obliko opravljanja dela (gre za 24-urno neprekinjeno zdravstveno varstvo/neprekinjeno nujno zdravniško pomoč). Plačilo v času dežurstva ni enakovredno plačilu v času efektivnega opravljanja dela. [↑](#footnote-ref-22)
23. Glede na predmet inšpekcijskega nadzora inšpektorica ni preverjala realizacije razporeda dela in pravilnosti izplačil dodatkov k plači. [↑](#footnote-ref-23)
24. V primeru dejanskega opravljanja dela na dveh delovnih mestih morata biti obe delovni mesti sistemizirani in upoštevati je treba, da dela na posameznem delovnem mestu ne more opravljati več kot en javni uslužbenec s polnim delovnim časom. Za sistemiziranje in zasedbo določenega delovnega mesta morajo biti izpolnjeni vsi predpisani pogoji. [↑](#footnote-ref-24)
25. Aneks h KPDZSV (Uradni list RS; št. 60/08) v drugem odstavku 3. člena določa:

»(2) Kriteriji za uvrščanje delovnih mest:

– na delovna mesta zdravnika specializanta I se uvrstijo specializanti, katerih specializacija traja do vključno 2 let,

– na delovna mesta zdravnika specializanta II se uvrstijo o specializanti, katerih specializacija traja več kot 2 leti in manj kot 4 leta in

– na delovna mesta zdravnika specializanta III se uvrstijo specializanti, katerih specializacija traja 4 leta in več.

– na delovna mesta zdravnika specialista II se uvrstijo specialisti, ki imajo licenco na področju specializacije, ki po vsakokrat veljavnem predpisu o specializacijah zdravnikov traja manj kot 3 leta,

– na delovna mesta zdravnika specialista III se uvrstijo specialisti, ki imajo licenco na področju specializacije, ki po vsakokrat veljavnem predpisu o specializacijah zdravnikov traja 3 ali več let, vendar manj kot 4 leta,

– na delovna mesta zdravnika specialista IV se uvrstijo specialisti, ki imajo licenco na področju specializacije, ki po vsakokrat veljavnem predpisu o specializacijah zdravnikov traja 4 ali več, vendar manj kot 5 let,

– na delovna mesta zdravnika specialista V/VI se uvrstijo specialisti, ki imajo licenco na področju specializacije, ki po vsakokrat veljavnem predpisu o specializacijah zdravnikov traja 5 let ali več.

Na delovna mesta z oznako PPD1 se razvrstijo zdravniki in zobozdravniki, ki:

– poleg dela v ambulanti oziroma bolnišničnem oddelku vsak teden vsaj 13 ur tedensko opravljajo operativno delo v operacijski dvorani (pri zdravnikih, ki delajo krajši delovni čas od polnega, se upošteva sorazmerni delež ur za delo v operacijski dvorani), ali

– poleg dela v ambulanti oziroma na bolnišničnem oddelku vsak teden vsaj 13 ur tedensko opravljajo invazivno diagnostiko oziroma terapijo (pri zdravnikih, ki delajo krajši delovni čas od polnega, se upošteva sorazmerni delež ur za invazivno diagnostiko oziroma terapijo)

– opravljajo pretežno urgentno službo, ali

– opravljajo delo pretežno v intenzivni enoti, ali

– delajo tudi v prosekturi, ali

– opravljajo anesteziološko službo pretežno v operacijski dvorani ali v intenzivni enoti.

Na delovna mesta z oznako PPD2 se razvrstijo zdravniki in zobozdravniki, ki:

– poleg dela v ambulanti oziroma bolnišničnem oddelku vsak teden vsaj 6,5 ur tedensko opravljajo operativno delo v operacijski dvorani (pri zdravnikih, ki delajo krajši delovni čas od polnega, se upošteva sorazmerni delež ur za delo v operacijski dvorani), ali

– opravljajo poleg dela v ambulanti oziroma bolnišničnem oddelku še urgentno službo na terenu ali v helikopterju, ali

– delajo pretežni del delovnega časa na oddelku radiologije, radioterapije ali nuklearne medicine.

Na delovna mesta z oznako PPD3 se razvrstijo zdravniki in zobozdravniki:

– ki poleg dela v ambulanti oziroma bolnišničnem oddelku občasno opravljajo tudi operativno delo v operacijski dvorani, ali

– ki poleg dela v ambulanti oziroma bolnišničnem oddelku občasno delajo na anesteziološkem oddelku oziroma oddelku intenzivne oziroma invazivne diagnostike in terapije, ali

– ki poleg ali ob delu v ambulanti oziroma bolnišničnem oddelku opravljajo tudi urgentno službo, ali

– ki ves delovni čas delajo na oddelku za infekcijske bolezni ali tuberkulozo, ali

– ki ves delovni čas delajo z osebami s psihično ali telesno prizadetostjo, ali

– ki pretežni del delovnega časa delajo v razvojni ali centru za zdravljenje odvisnosti. [↑](#footnote-ref-25)